hotchpotch/miracl-hf-unified huggingface dataset:
วันศุกร์ประเสริฐ
วันศุกร์ประเสริฐ () หรือวันศุกร์ศักดิ์สิทธิ์ () เป็นวันสำคัญทางศาสนาคริสต์ ซึ่งตรงกับวันศุกร์ในตรีวารปัสคา (ก่อนวันอีสเตอร์) ของสัปดาห์ศักดิ์สิทธิ์ มีจุดมุ่งหมายเพื่อระลึกถึงการตรึงพระเยซูที่กางเขน
พระวรสารในสารบบระบุว่าพระเยซูทรงถูกตรึงกางเขนในวันเตรียมวันสะบาโตซึ่งตรงกับวันศุกร์ และกลับคืนพระชนม์ในเช้าวันอาทิตย์หลังจากนั้น
ทางตะวันตกกับตะวันออกจะมีวันศุกร์ประเสริฐที่แตกต่างกัน ซึ่งเปลี่ยนไปทุกปี สามารถคำนวนได้จากก่อนวันอีสเตอร์สองวัน ดังนี้
คริสต์ศาสนิกชนนิกายโรมันคาทอลิกเรียกวันนี้ว่า วันศุกร์ศักดิ์สิทธิ์ ในโบสถ์คาทอลิกจะงดทำพิธีมิสซาในวันนี้ แต่มีพิธีนมัสการกางเขน อ่านคัมภีร์ไบเบิล และอธิษฐานเพื่อคนทั้งโลก ชาวคาทอลิกทุกคนที่มีอายุตั้งแต่ 14 ปีบริบูรณ์ขึ้นไปต้องอดเนื้อ ที่มีอายุตั้งแต่ 18 ปีบริบูรณ์ขึ้นไปต้องอดอาหารด้วย คือการรับประทานอิ่มเพียงมื้อเดียวในวันนั้น ที่โบสถ์บางแห่งจะมีการแสดงละครเพื่อระลึกถึงการตรึงพระเยซูที่กางเขนด้วย
ในวันศุกร์ประเสริฐ คริสต์ศาสนิกชนนิกายโปรเตสแตนต์จะไปที่โบสถ์เพื่อร่วมกันระลึกถึงความรักและความทุกข์ทรมานของพระเยซู สำรวมกายใจให้สงบ สำนึกในความผิดบาปของตน
2012 ดีเอ14
2012 ดีเอ (2012 DA) เป็นดาวเคราะห์น้อยใกล้โลกมีขนาดเส้นผ่านศูนย์กลางประมาณ 50 เมตร มีมวลประมาณ 190,000 เมตริกตัน ถูกค้นพบโดยนักดาราศาสตร์ที่หอดูดาวลาซากรา กรานาดา ประเทศสเปน เมื่อวันที่ 23 กุมภาพันธ์ พ.ศ. 2555 เจ็ดวันหลังจากโคจรเฉียดใกล้โลกเป็นระยะทาง 0.0174 AU (2,600,000 กิโลเมตร) นักดาราศาสตร์คำนวณว่า 2012 ดีเอ จะโคจรเข้าใกล้โลกอีกครั้งในวันที่ 15 กุมภาพันธ์ พ.ศ. 2556 โดยอยู่ห่างจากจุดศูนย์กลางของโลกเป็นระยะทาง 0.0002276 AU (34,050 กิโลเมตร) โดยเฉียดผิวโลกเป็นระยะทางเพียง 27,700 กิโลเมตร เป็นสถิติต่ำสุดที่มีการบันทึกไว้ สำหรับดาวเคราะห์น้อยขนาดนี้
เขตห้ามล่าสัตว์ป่าถ้ำผาท่าพล
เขตห้ามล่าสัตว์ป่าถ้ำผาท่าพล อยู่ที่อำเภอเนินมะปราง จังหวัดพิษณุโลก ตั้งขึ้นเมื่อวันที่ 26 กรกฎาคม พ.ศ. 2526 พื้นที่ได้รับการประกาศให้เป็นส่วนหนึ่งของป่าสงวนแห่งชาติ ป่าลุ่มน้ำวังทองฝั่งซ้าย มีอาณาเขตครอบคลุมท้องที่ ตำบลเนินมะปราง ตำบลบ้านน้อยซุ้มขี้เหล็ก และตำบลบ้านมุง อำเภอเนินมะปราง จังหวัดพิษณุโลก โดยมีเนื้อที่ทั้งหมด 1,775 ไร่ หรือ 2.84 ตารางกิโลเมตร
ภูเขาผาท่าพลเป็นเขาหินปูน อยู่ในมหายุคพาลีโอซีน (Palaeocene) และอยู่ใน (Caboniferus) มีอายุราว 360-286 ล้านปีมาแล้ว เป็นภูเขาที่ทอดตัวยาวตามแนวเหนือ-ใต้ ภูเขาหินปูนบริเวณนี้ ส่วนมากเกิดจากการทับถมของเปลือกหอย พลับพลึงทะเล หรือปะการัง มีการตกตะกอนทางเคมีอยู่น้อยมาก จากการศึกษาและจำแนกซากดึกดำบรรพ์ ทำให้ทราบว่าบริเวณนี้เคยเป็นทะเลมาก่อน
ภูเขาผาท่าพลเป็นภูเขาหินปูนลูกโดด ภูเขาทอดยาวมีลักษณะคล้ายรูปเกือกม้า มีความสูงจากระดับน้ำทะเลปานกลาง ที่ประมาณ 236 เมตร มีที่ราบเล็ก ๆ ตามหุบเขา มีลำน้ำไหลลอดเป็นถ้ำผ่านภูเขาสองแห่ง ซึ่งมีน้ำไหลผ่านตลอดปี ลักษณะเช่นนี้พบได้น้อยมากในประเทศไทย ป่าไม้ทั่วไปเป็นพรรณไม้ชนิดที่ขึ้นได้บนภูเขาหินปูน เช่น ไทร สลัดได จันทน์ผา ฯลฯ ซึ่งจัดเป็นสังคมพืชบนภูเขาหินปูน สามารถทนร้อนและทนแล้งได้ดี นอกจากนี้ยังมีพืชที่ขึ้นตามที่ราบริมลำห้วยเช่น หวายขม บริเวณป่าดิบแล้งยังมีพรรณไม้ที่สำคัญได้แก่ ตะแบก ยาง มะค่าโมง มะหาด มะเดื่อ ฯลฯ ป่าไม้ที่อุดมสมบูรณ์บนภูเขาหินปูน เป็นแหล่งที่อยู่อาศัยและหลบภัยของสัตว์ป่านานาชนิด เช่น เลียงผา หมีควาย หมีคน เม่นใหญ่ เม่นหางพวง เสือปลา นิ่ม ฯลฯ สัตว์ป่าที่อยู่ในธรรมชาติที่สามารถเห็นอย่างใกล้ชิดได้ เช่น ลิงอ้ายเงียะ และ กระรอก รวมทั้งค้างคาวปากย่นที่มีนับล้านตัว มีนกประจำถิ่น และนกอพยพอีกหลายชนิด ได้แก่ นกกางเขนดง นกกะรางหัวหงอก นกกวัก นกจับแมลงคอแดง นกคอทับทิม ฯลฯ
มาร์ทีน โอบรี
มาร์ทีน โอบรี () เกิดเมื่อวันที่ 8 สิงหาคม ค.ศ. 1950 ที่กรุงปารีส โอบรีเป็นนักการเมืองหญิงจากพรรคสังคมนิยม ซึ่งเป็นพรรคฝ่ายซ้ายของประเทศฝรั่งเศส ตั้งแต่เดือนพฤศจิกายน ค.ศ.1974 เป็นต้นมา และยังดำรงตำแหน่งเลขาธิการพรรคสังคมนิยมในปี ค.ศ.2008 และยังเป็นนายกเทศมนตรีเมืองลีล (เหนือ) ตั้งแต่ปี ค.ศ.2001 โดยบิดาของเธอ ฌาค เดอลอรส์ เคยดำรงตำแหน่งรัฐมนตรีว่าการกระทรวงการคลัง ในสมัยของประธานาธิบดีฟร็องซัว มีแตร็อง และอดีตประธานประชามคมยุโรป
โอบรี ยังเคยดำรงตำแหน่งเป็นรัฐมนตรีว่าการกระทรวงแรงงานในปีค.ศ.1991 จนกระทั่งพ่ายแพ้การเลือกตั้งทั่วไปให้กับฝ่ายขวา และยังได้เป็นรัฐมนตรีว่าการกระทรวงสังคม ในปีค.ศ.1997 โอบรีได้รับการกล่าวขานอย่างมากเนื่องจากเคยผลักดันกฎหมายจำกัดชั่วโมงการทำงาน หรือเรียกกันอย่างลำลองว่า "กฎหมายโอบรี" โดยได้ทำการลดชั่วโมงทำงานทั่วไปจาก 39 ชั่วโมง เหลือเพียง 35 ชั่วโมง ต่อสัปดาห์ และยังมีส่วนรวมในการผลักดันกฎหมายเพื่อการประกันสุขภาพถ้วนหน้าอีกด้วย
โอบรีได้ก้าวลงจากตำแหน่งทางการเมืองในปีค.ศ.2001 รับชัยชนะในลงเลือกตั้งระดับท้องถิ่นเพื่อเป็นนายกเทศมนตรีเมืองลีล และได้รับเลือกอีกวาระหนึ่งในปีค.ศ.2008 ด้วยคะแนนเสียง 66.55%
ในเดือนพฤศจิกายน ค.ศ.2008 โอบรีได้ถูกเลือกให้เป็นผู้นำพรรค หรือโดยตำแหน่ง เป็นเลขาธิการพรรค โดยได้รับชัยชนะเหนือเซกอแลน รัวยาลเพียงเล็กน้อย และในเดือนมิถุนายน ค.ศ.2011 เธอได้ประกาศว่าจะลงชิงชัยเป็นตัวแทนพรรคฯ เพื่อลงเลือกตั้งประธานาธิบดีในปีค.ศ. 2012 แต่ก็พ่ายให้กับอดีตเลขาธิการพรรค และเพื่อนร่วมพรรคของเธอ นายฟร็องซัว ออล็องด์ ประธานาธิบดีคนปัจจุบัน โดยชื่อของเธอก็ได้ปรากฏอยู่ในโผแต่งตั้งนายกรัฐมนตรีอีกด้วย แต่สุดท้ายก็ไม่ได้รับเลือก โอบรีจึงปฏิเสธการเข้ารับตำแหน่งรัฐมนตรี
เจาะเวลามหาสนุก
เจาะเวลามหาสนุก เป็นวาไรตี้เกมโชว์ที่นำเสนอเกี่ยวกับเรื่องราวต่างๆ ในอดีตตั้งแต่ พ.ศ. 2500-2555 ซึ่งเป็นเรื่องราวที่เกี่ยวกับสิ่งของ เพลง นักแสดง โฆษณา หรือเหตุการณ์ต่างๆ ที่น่าประทับใจในอดีต เริ่มออกอากาศครั้งแรกในซีซันแรกในวันที่ 8 กุมภาพันธ์ 2556 และออกอากาศครั้งสุดท้ายของซีซันในวันที่ 3 สิงหาคม 2556 ทางเวิร์คพอยท์ทีวี โดยมีพิธีกรคือ ธีรวัฒน์ อนุวัตรอุดม (สังข์ 108 มงกุฎ) และบุญสิตา เกตุเกิด (ฝ้าย) ผลิตโดย โต๊ะกลมโทรทัศน์
แต่ละสัปดาห์ แขกรับเชิญ 3 คน (หรือที่ในรายการเรียกว่าทีมเจาะเวลา) จะต้องเข้าไปสำรวจในยุคต่างๆ โดยวิธีการเลือกยุคที่จะไปสำรวจจะคล้ายกับรายการเกมโชว์ทั่วไป โดยจะต้องเลือกแผ่นป้าย 1 แผ่นป้าย จาก 10 แผ่นป้าย โดยเป็นแผ่นป้ายโลโก้รายการ ซึ่งหลังแผ่นป้ายจะมีช่วงระยะเวลาที่จะเข้าไปสำรวจสิ่งต่างๆ ในยุคนั้นๆ ยุคละ 5 ปี (ยกเว้นป้ายช่วงปี 2546 - 2555 ที่มีเวลา 9 ปี) โดยทางรายการจะกำหนดหมวดให้ในแต่ละยุค และต้องตอบคำถามเกี่ยวกับสิ่งนั้นๆ โดยสามารถปรึกษาที่ปรึกษาได้ ถ้าหากตอบถูกจะได้ 1 คะแนน และจะมีผลต่อค่าตัวของที่ปรึกษาถ้าหากได้รับค่าตัว
สำหรับหมวดต่างๆ ในรายการจะมีดังนี้
ทางรายการจะนำเสนอคำที่เป็นที่รู้จักและนิยมใช้กันในยุคต่างๆ เช่น เปิ๊ดสะก๊าด เป็นต้น โดยทางพิธีกรจะถามคำถามกับแขกรับเชิญ ว่าคำนั้นมีที่มาจากคำว่าอะไร เริ่มใช้เมื่อวันที่ 8 กุมภาพันธ์ 2556
เป็นช่วงที่นำเสนอโฆษณาสินค้าเก่าๆ ในประเทศไทย โดยรายการจะฉายโฆษณาให้ชม โดยในระหว่างการฉายวีทีอาร์ อาจจะมีข้อความของโฆษณาที่ขาดหายไป ทางพิธีกรจะให้แขกรับเชิญตอบว่าข้อความของโฆษณาที่ขาดหายไปคือข้อความอะไร บางครั้งอาจจะให้ตอบว่าเพลงนี้เป็นเพลงประกอบโฆษณาอะไร
โดยโฆษณาที่นำมาใช้ในรายการมักจะเป็นโฆษณาสินค้าและบริการต่างๆ เช่น เครื่องดื่ม รถยนต์ ที่อยู่อาศัย ฯลฯ เป็นต้นเริ่มใช้เมื่อวันที่ 8 กุมภาพันธ์ 2556
เป็นคำถามเกี่ยวกับเพลงที่ดังในอดีต และให้แขกรับเชิญตอบคำถามเกี่ยวกับเพลงต่างๆ ว่ามีท่อนอะไรที่ขาดหายไป เริ่มใช้วันที่ 8 กุมภาพันธ์ 2556
ทางรายการจะนำเสนอของเล่น หรือวีทีอาร์เกี่ยวกับของเล่นในอดีตที่เคยเป็นที่นิยม หรือแม้แต่รายการที่เป็นที่นิยมในอดีตก็มี
เกมนี้เริ่มใช้เมื่อวันที่ 1 มีนาคม 2556 โดยเป็นเกมเกี่ยวกับเรื่องที่ถือว่าทันสมัยในยุคต่างๆ
เป็นการตอบคำถามจาก VTR โดยตรง เริ่มใช้ในเทปวันที่ 16 มีนาคม 2556
ทางรายการจะให้แขกรับเชิญและที่ปรึกษามาเล่นเกมต่างๆ ที่เป็นที่นิยมในอดีต ซึ่งจะเปลี่ยนแปลงไปทุกสัปดาห์ เช่น เกมดีดหลอด เกมปืนกระดาษ ฯลฯ ซึ่งถ้าหากทีมเจาะเวลาชนะ ที่ปรึกษาก็จะไม่ได้ค่าตัวแต่ถ้าหากที่ปรึกษาชนะทีมเจาะเวลา ที่ปรึกษาก็จะได้ค่าตัวไป
พัก กยู-รี
พัก กยู-รี (; ; 22 พฤษภาคม 2531, โซล – ) หรือชื่อในการแสดงว่า กยูรี (Gyuri) เป็นนักร้องชาวเกาหลีใต้ เป็นที่รู้จักในฐานะสมาชิกวงคารา สังกัดค่ายดีพีเอสเอนเตอร์เทนเมนต์
พัก กยู-รี เกิดเมื่อวันที่ 21 พฤษภาคม พ.ศ. 2531 ในโซล ประเทศเกาหลีใต้ เธอได้เป็นนักแสดงตั้งแต่เด็กโดยผลงานแรกของเธอก็คือ แสดงซิตคอม MBC 'Today is a Nice Day' กับคังโฮดง และ SBS 'Ladies of the Palace' โดยเธอเป็นคนตั้งชื่อวง คารา โดยเอามาจาก ภาษากรีก "chara" แปลว่า ท่วงทำนองที่ไพเราะ หรือ Sweet Melody เธอได้รับบทเป็นนักร้องครั้งแรกเมื่อวันที่ 29 มีนาคม พ.ศ. 2550 ในฐานะสมาชิกวงคาราพร้อมกันกับฮัน ซึงยอน, จอง นิโคล และคิม ซองฮี
"ดูบทความที่ คารา"
โตโยต้า พรีเมียร์คัพ 2013
การแข่งขัน โตโยต้า พรีเมียร์คัพ 2013 ครั้งที่ 4 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น
เอ็มเอ็นเอ็ม (มวยปล้ำอาชีพ)
เอ็มเอ็นเอ็ม (MNM) (Mercury Nitro Melian) เป็นทีมนักมวยปล้ำฝ่ายอธรรมของWWE ประกอบด้วย จอห์นนี ไนโตร, โจอี เมอร์คิวรี และเมลีนา
ดรากอน (ยานอวกาศ)
ดรากอน () เป็นยานอวกาศที่สามารถนำบางส่วนมาใช้ใหม่ได้ พัฒนาโดย สเปชเอ็กซ์ บริษัทขนส่งอวกาศเอกชนสัญชาติอเมริกัน ตั้งอยู่ในฮาวธอร์น, รัฐแคลิฟอร์เนีย ดราก้อนถูกส่งขึ้นสู่อวกาศโดยจรวดขนส่งแบบ Falcon 9 ซึ่งเป็นจรวดสองส่วน สเปซเอ็กซ์ยังพัฒนาดรากอนอีกหนึ่งรุ่นที่สามารถขนส่งมนุษย์ได้ ชื่อว่า ดราก้อนไรเดอร์ (Dragon V2)
ยานดรากอน เริ่มเที่ยวบินแรกในเดือนธันวาคม พ.ศ. 2553 และทำให้ดรากอนกลายเป็นยานอวกาศเชิงพาณิชย์ลำแรก และสามารถกู้คืนจากวงโคจรได้สำเร็จ วันที่ 25 พฤษภาคม พ.ศ. 2555 ยานดรากอนแบบขนส่งสินค้า เป็นยานอวกาศเชิงพาณิชย์ลำแรกที่โคจรบรรจบและเชื่อมต่อกับสถานีอวกาศนานาชาติ นอกจากนี้ยังได้ทำสัญญาในการขนส่งสินค้าไปยังสถานีอวกาศนานาชาติภายใต้โครงการชื่อ Commercial Resupply Services ของนาซา ดรากอนเริ่มการขนส่งดังกล่าวตั้งแต่เดือนตุลาคม พ.ศ. 2555 เป็นต้นมา
นอกจากนี้ สเปซเอ็กซ์ยังพัฒนาดรากอนสำหรับบรรทุกนักบินอวกาศในชื่อ ดรากอน วี2 สามารถขนส่งนักบินอวกาศได้ถึง 7 คน และสามารถปรับเปลี่ยนให้ขนส่งนักบินอวกาศพร้อมกับสินค้าได้ มีระยะปฏิบัติการในวงโคจรต่ำของโลก นอกจากนี้ สเปซเอ็กซ์ยังได้รับสัญญาจากรัฐบาลสหรัฐอเมริกาให้พัฒนายานขนส่งมนุษย์ให้ทางรัฐบาล นอกจากนี้ยังมีแผ่นกันความร้อนที่ออกแบบมาเพื่อรองรับแรงเสียดทานจากบรรยากาศโลกหลังกลับจากดาวอังคารได้ เพราะการเดินทางระหว่างดาวเคราะห์จะใช้ความเร็วหลุดพ้น ซึ่งมีความเร็วสูงมาก
ปรมิณ ศิระวนาดร
ปรัชญ์ ศิระวนาดร หรือ ปรัชญ์ ปรมิณ เป็นอดีตนักแสดงชาวไทย ปัจจุบันเป็นพนักงานต้อนรับบนเครื่องบิน สายการบิน ไทยไลอ้อนแอร์ มีผลงานทั้งแสดงละครและภาพยนตร์
ปรัชญ์ ศิระวนาดร มีชื่อเล่นว่า "เพชร" เกิดเมื่อวันที่ 22 สิงหาคม พ.ศ. 2534 เป็นบุตรคนโตของครอบครัวชาวไทยเชื้อสายจีน มีน้องสาวหนึ่งคนอายุห่างกัน 5 ปี ปรัชญ์สำเร็จการศึกษาระดับประถมศึกษาตอนต้น (ประถม 1-6) จากโรงเรียนประภามนตรี ระดับมัธยมศึกษาที่โรงเรียนปทุมคงคาและปัจจุบันได้สำเร็จการศึกษาระดับปริญญาตรี เกียรตินิยมอันดับ2 คณะบริหารธุรกิจและเทคโนโลยีสารสนเทศ สาขาเทคโนโลยีมัลติมีเดีย มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ
ปรัชญ์เริ่มต้นเข้าสู่วงการมาโดยการแนะนำและชักชวนจากผู้กำกับ พจน์ อานนท์ โดยได้เริ่มต้นเป็นนักแสดงมีผลงานภาพยนตร์เรื่องแรกคือ แต๋วเตะ ตีนระเบิด เข้าฉายเมื่อวันที่ 2 เมษายน พ.ศ. 2552 กับบทบาทตัวประกอบที่วิ่งผ่านกล้องไปมา
ช่วงปลายปี พ.ศ. 2552 ปรัชญ์ก็มีผลงานภาพยนตร์กับพจน์ อานนท์ อีกครั้งในเรื่องหอแต๋วแตก แหกกระเจิง เข้าฉายเมื่อวันที่ 1 ตุลาคม พ.ศ. 2552 รับบทเป็น เพชร เด็กหนุ่มในหอ
หลังจากนั้นพจน์ อานนท์ ก็ให้กลับไปพัฒนาการแต่งตัวและเปลี่ยนแปลงตัวเองใหม่ จนปรัชญ์ได้กลับมาเล่นภาพยนตร์ให้พจน์ อานนท์ อีกครั้ง ในเรื่องหอแต๋วแตกแหกมว๊ากกก 4 รับบทเป็น เพชร เด็กหนุ่มในหอผู้อยู่เบื้องหลังการฆาตกรรมในหอ ซึ่งเรื่องนี้ปรัชญ์ได้รับบทที่เด่น ทำให้ปรัชญ์เริ่มเป็นที่รู้จักมากขึ้น
อาการกลัวเลขสิบสาม
อาการกลัวเลขสิบสาม () คืออาการกลัวในการพบเห็นจำนวน 13 และหลีกเลี่ยงที่จะใช้มัน ซึ่งเป็นความเชื่องมงายชนิดหนึ่งและเกี่ยวข้องกับอาการกลัวจำเพาะวันศุกร์ที่สิบสาม ศัพท์คำนี้มีการใช้เป็นครั้งแรกโดย อิซาดอร์ คอเรียต ในหนังสือ "แอบนอร์มัล ไซคอลอจี (จิตวิทยาผิดปรกติ)"
มีเรื่องปรัมปราเรื่องหนึ่งว่า การอ้างถึงแรกสุดที่บอกว่าเลขสิบสามเป็นเลขแห่งความโชคร้ายหรือความชั่วร้าย มาจากประมวลกฎหมายฮัมมูราบีของชาวบาบิโลน (ประมาณ 1780 ปีก่อน ค.ศ.) โดยกฎหมายบทที่ 13 หายไป แต่ในข้อเท็จจริง ประมวลกฎหมายฮัมมูราบีมิได้มีการนับเลข การแปลของ แอล.ดับเบิลยู. คิง (ค.ศ. 1910) ที่ปรับปรุงโดยริชาร์ด ฮุกเกอร์ ได้ตกหล่นไปหนึ่งบท ดังนี้
การแปลประมวลกฎหมายโดยบุคคลอื่น ๆ ตัวอย่างเช่นโรเบิร์ต ฟรานซิส ฮาร์เปอร์ มีบทที่ 13 รวมอยู่
ประเพณีของชาวคริสต์บางกลุ่มมีความเชื่อเรื่องความโชคร้ายจากอาหารค่ำมื้อสุดท้าย นักบุญยูดาส อิสคาริโอท ผู้ซึ่งทรยศต่อพระเยซูนั่งอยู่ในตำแหน่งที่ 13 ของโต๊ะ อย่างไรก็ตาม คัมภีร์ไบเบิลเองก็มิได้บอกลำดับที่นั่งของเหล่าอัครทูตแต่อย่างใด นอกจากนี้เลขสิบสามก็มิได้เลวร้ายไปทั้งหมดในประเพณีจูเดโอ-คริสเตียน ตัวอย่างเช่น คุณลักษณะของพระเป็นเจ้า (Thirteen Attributes of Mercy) ได้แจกแจงไว้ในโทราห์ (อพยพ 34:6–7) โบสถ์คริสต์สมัยใหม่บางแห่งก็ใช้คุณลักษณะของพระเป็นเจ้าทั้งสิบสามข้อในบทเทศน์
อาการกลัวเลขสิบสามก็มีผลกระทบต่อชาวไวกิง คือเชื่อว่าโลกิจากเทพปกรณัมนอร์สเป็นเทพองค์ที่ 13 กล่าวโดยละเอียดก็คือ โลกิถูกเชื่อว่าเป็นผู้วางแผนสังหารบัลเดอร์ และเป็นแขกคนที่ 13 ที่มาร่วมงานศพ อาจเป็นได้ว่าสิ่งนี้ทำให้เกิดความเชื่องมงายที่ว่า ถ้ามีคน 13 คนอยู่รวมกัน หนึ่งคนในกลุ่มนั้นจะเสียชีวิตในปีหน้า ประเพณีนอร์สอีกอย่างหนึ่งเกี่ยวข้องกับเรื่องปรัมปราของนอร์นา-เกสต์ (Norna-Gests þáttr) คือเมื่อนอร์น (norn) สามตนปรากฏขึ้นในงานฉลองวันเกิดของนอร์นา-เกสต์โดยไม่ได้รับเชิญ ทำให้จำนวนแขกเพิ่มขึ้นจาก 10 คนเป็น 13 คน นอร์นเหล่านั้นได้สาปให้ทารกมีอายุขัยผูกกับเทียนไขเวทย์ที่พวกนางมอบให้เป็นของขวัญ
ชาวเปอร์เซียโบราณเชื่อว่ากลุ่มดาวสิบสองราศีเป็นผู้ควบคุมเดือนต่าง ๆ ของปี และแต่ละราศีก็มีอิทธิพลต่อโลกเป็นเวลาหนึ่งพันปีหลังจากสิ้นสุดหายนะที่ฟ้าดินถล่มทลาย ด้วยเหตุนั้นจึงทำให้เลข 13 ถูกบ่งบอกว่าเป็นหายนะ และเป็นเหตุผลที่ทำให้ชาวเปอร์เซียต้องออกจากบ้านเพื่อหลีกเลี่ยงความโชคร้ายในวันที่ 13 ของปฏิทินเปอร์เซีย ซึ่งตามประเพณีเรียกว่า ซิซดาฮ์เบดัร ()
สงครามจีน–เวียดนาม
สงครามจีน–เวียดนาม (; ) หรือรู้จักกันในชื่อ สงครามอินโดจีนครั้งที่สาม เป็นสงครามชายแดนสั้น ๆ สู้รบกันระหว่างสาธารณรัฐประชาชนจีนกับสาธารณรัฐสังคมนิยมเวียดนามในต้นปี 2522 ประเทศจีนเปิดฉากการรุกเพื่อตอบโต้การบุกครองและยึดครองกัมพูชาของเวียดนามในต้นปี 2521 (ซึ่งยุติการปกครองของเขมรแดงที่จีนหนุนหลัง) อดีตรัฐมนตรีว่าการกระทรวงการต่างประเทศสหรัฐอเมริกา เฮนรี คิสซินเจอร์ เขียนว่า ผู้นำจีน เติ้ง เสี่ยวผิง มองเหตุการณ์ดังกล่าวว่าเป็นความพยายามของโซเวียตที่จะ "เหยียดหนวดชั่วร้ายของมันมาเอเชียตะวันออกเฉียงใต้และ ... ดำเนินการขยายอาณาเขตที่นั่น" ซึ่งสะท้อนความแตกแยกระหว่างจีน–โซเวียตที่มีมานาน คิสซินเจอร์ยังสังเกตว่า "แม้ว่าการดำเนินการจะมีจุดอ่อน แต่การทัพของจีนสะท้อนการวิเคราะห์ทางยุทธศาสตร์ระยะยาวที่จริงจัง"
กำลังจีนเข้าสู่เวียดนามตอนเหนือและยึดหลายนครใกล้ชายแดน วันที่ 6 มีนาคม 2522 ประเทศจีนประกาศว่าประตูสู่กรุงฮานอยได้เปิดออกและว่าภารกิจลงโทษลุล่วงแล้ว ก่อนถอนทหารออกจากประเทศเวียดนาม ทั้งประเทศจีนและเวียดนามต่างอ้างชัยในสงครามอินโดจีนนี้ โดยกำลังเวียดนามประจำอยู่ในกัมพูชาจนถึงปี 2532 อาจกล่าวได้ว่าประเทศจีนไม่บรรลุเป้าหมายในการห้ามมิให้เวียดนามเลิกเข้าไปข้องเกี่ยวในประเทศกัมพูชา ให้หลังการล่มสลายของสหภาพโซเวียต จึงได้มีการสะสางชายแดนจีน-เวียดนาม
แม้ว่าไม่สามารถขัดขวางเวียดนามจากกัมพูชาได้ แต่จีนสามารถแสดงให้เห็นว่าคู่แข่งคอมมิวนิสต์สมัยสงครามเย็น คือสหภาพโซเวียตนั้น ไม่สามารถคุ้มครองพันธมิตรเวียดนามได้ หลังความสัมพันธ์ที่เสื่อมลงระหว่างสหภาพโซเวียตและจีน มีการประจำทหารจีน 1.5 ล้านนายตามชายแดนจีน-โซเวียตเพื่อเตรียมสงครามเต็มขั้นกับโซเวียต
เช่นเดียวกับสงครามอินโดจีนครั้งแรก ซึ่งเกิดขึ้นจากสถานการณ์ซับซ้อนหลังสงครามโลกครั้งที่สอง และสงครามเวียดนามต่างปะทุจากผลพวงที่ไม่ได้ข้อยุติของความสัมพันธ์ทางการเมือง สงครามอินโดจีนครั้งที่สามเกิดขึ้นจากปัญหาคาราคาซังจากสงครามครั้งก่อน ๆ
ผู้ชนะฝ่ายสัมพันธมิตรหลักในสงครามโลกครั้งที่สอง ได้แก่ สหราชอาณาจักร สหรัฐอเมริกาและสหภาพโซเวียต ต่างตกลงว่าพื้นที่ดังกล่าวเป็นของฝรั่งเศส เมื่อฝรั่งเศสไม่มีวิธียึดอินโดจีนคืนทันที มหาอำนาจตกลงว่าบริเตนจะเข้าควบคุมและทหารจะยึดครองภาคใต้ ขณะที่กำลังจีนคณะชาติจะเคลื่อนเข้ามาจากทิศเหนือ กำลังจีนคณะชาติเข้าสู่ประเทศเพื่อปลดอาวุธทหารญี่ปุ่นเหนือเส้นขนานที่ 16 เมื่อวันที่ 14 กันยายน 2488 เส้นขนานดังกล่าวแบ่งอินโดจีนออกเป็นเขตควบคุมจีนและบริเตน บริเตนขึ้นบกในภาคใต้ปลดอาวุธกำลังฝรั่งเศสที่ถูกกักตัวขนาดย่อม ตลอดจนบางส่วนของกำลังญี่ปุ่นที่ยอมจำนนเพื่อช่วยในการยึดเวียดนามภาคใต้คืน เนื่องจากไม่มีกำลังบริเตนเพียงพอในทันที
แม้ว่าคอมมิวนิสต์เวียดนามและเขมรแดงจะเคยร่วมมือกันมาก่อน แต่ความสัมพันธ์นั้นเสื่อมลงเมื่อพล พต ผู้นำเขมรแดง เถลิงอำนาจและสถาปนากัมพูชาประชาธิปไตยเมื่อวันที่ 17 เมษายน 2518 หลังการปะทะหลายครั้งตามชายแดนระหว่างประเทศเวียดนามและกัมพูชา และด้วยการส่งเสริมจากผู้แปรพักตร์เขมรแดงที่หนีการกวาดล้างของเขตตะวันออก ประเทศเวียดนามจึงบุกครองกัมพูชาเมื่อวันที่ 25 ธันวาคม 2521 เมื่อวันที่ 7 มกราคม 2522 กำลังเวียดนามเข้าสู่กรุงพนมเปญและผู้นำเขมรแดงหนีไปกัมพูชาตะวันตก
วิกฤตตัวประกันอินอะมะนาส
วิกฤตตัวประกันอินอะมะนาส เริ่มขึ้นเมื่อวันที่ 16 มกราคม พ.ศ. 2556 เมื่อผู้ก่อการร้ายที่เชื่อมโยงกับกลุ่มอัลกออิดะฮ์ ภายใต้การบังคับบัญชาของมุคตาร บัลมุคตาร จับตัวประกันกว่า 800 คน ที่โรงงานผลิตแก๊สเชื้อเพลิงใกล้กับเมืองอินอะมะนาส ประเทศแอลจีเรีย สี่วันให้หลัง หน่วยปฏิบัติการพิเศษเข้าจู่โจมโรงแยกแก๊สดังกล่าวเพื่อที่จะปลดปล่อยตัวประกัน
มีตัวประกันต่างชาติเสียชีวิตอย่างน้อย 39 คน ร่วมกับเจ้าหน้าที่รักษาความปลอดภัยชาวแอลจีเรีย 1 คน และคนร้าย 29 คน คนงานชาวแอลจีเรีย 685 คน และชาวต่างชาติ 107 คนได้รับการปล่อยตัว มีคนร้ายถูกจับ 3 คน
การโกง
การโกง หมายถึงวิธีการที่ผิดศีลธรรมเพื่อให้บรรลุถึงเป้าหมาย โดยนัยทั่วไปเป็นการกระทำที่แหกกฎเพื่อให้เกิดความได้เปรียบในสถานการณ์แข่งขันเช่น เกม กีฬา การพนัน การสอบ เป็นต้น การโกงทำให้ได้รับสิ่งตอบแทนสำหรับความสามารถโดยวิธีการที่ไม่สุจริต การจำกัดความอย่างกว้างนี้รวมไปถึงการให้สินบน การเล่นพรรคเล่นพวก ความไม่ซื่อสัตย์ การเลือกที่รักมักที่ชัง และสถานการณ์อื่นใดที่ปัจเจกบุคคลพึงใจที่จะใช้เกณฑ์ที่ไม่เหมาะสม กฎที่ถูกละเมิดอาจปรากฏชัดแจ้ง หรืออาจมาจากจรรยาบรรณที่ไม่เป็นลายลักษณ์อักษรซึ่งตั้งอยู่บนพื้นฐานของศีลธรรม จริยธรรม และขนบธรรมเนียม ทำให้ลักษณะของการโกงเป็นกระบวนการเชิงจิตวิสัย
เวสทินโฮเทลส์
เวสทิน หรือ เวสทิน โฮเท็ล แอนด์ รีสอร์ท เป็นเครือโรงแรมระดับบน ซึ่งเป็นเจ้าของโดยกลุ่มบริษัทสตาร์วูด โฮเท็ล แอนด์ รีสอร์ท โดยในปี ค.ศ.2011 เวสทินได้บริหารและเป็นเจ้าของโรงแรมกว่า 160 แห่งใน 37 ประเทศรอบโลก
ประวัติของกลุ่มโรงแรมเวสทิน เริ่มขึ้นในปีค.ศ. 1930 กลุ่มเจ้าของธุรกิจโรงแรมนำโดยนายเซเวิร์ท เธิร์ทส์ทัน และ แฟร้งก์ ดูพาร์ ได้รวมตัวจัดตั้งเป็นบริษัทร่วมกันเพื่อการบริหารจัดการที่มีประสิทธิภาพมากขึ้น โดยรวมถึงปีเตอร์ และอดอล์ฟ ชมิดท์ พวกเขาได้จัดตั้งกลุ่มโรงแรมเวสเทิร์น (Western) ประกอบไปด้วยโรงแรมถึง 17 แห่งในรัฐวอร์ชิงตัน และในปีค.ศ. 1954 ก็ได้เปลี่ยนชื่ออีกครั้งหนึ่งเป็นกลุ่มโรงแรม "เวสเทิร์น อินเตอร์แนชันแนล โฮเท็ล" (Western International Hotel) โดยในปีค.ศ.1958 ก็ได้มีการตั้งศูนย์การจัดการไว้ที่สำนักงานใหญ่ และในปีค.ศ. 1963 กลุ่มโรงแรมฯก็ได้จดทะเบียนในตลาดหลักทรัพย์เป็นครั้งแรก
ในปีครบรอบ 50 ปีแห่งการก่อตั้งกลุ่มโรงแรม ในปีค.ศ. 1980 จึงได้มีมติเปลี่ยนชื่อเป็น "เวสทิน โฮเท็ล แอนด์ รีสอร์ท" (Westin Hotel and Resort) เช่น ณ ปัจจุบัน
ในปีค.ศ. 1970 กลุ่มโรงแรมฯได้ถูกซื้อโดยกลุ่มบริษัท ยูเอแอล โดยในปีค.ศ. 1987 ประธานบริหาร ริชาร์ด เฟอร์ริส ได้ประกาศถึงความพยายามจะสร้างพันธมิตรร่วมกันกับสายการบินยูไนเต็ดแอร์ไลน์ รถเช่าเฮิร์ทซ์ กลุ่มโรงแรมฮิลตัน กลุ่มโรงแรมเวสทิน โดยใช้ฐานข้อมูลระบบอพ็อลโล ซึ่งสุดท้ายก็ได้ล้มเลิกไปในที่สุด
ในปีค.ศ. 1988 กลุ่มโรงแรมเวสทิน ได้เปลี่ยนเจ้าของอีกครั้งเป็นกลุ่มบริษัท อาโอกิ แห่งประเทศญี่ปุ่น และในปีค.ศ. 1994 ก็ได้ขายให้กับกลุ่มบริษัททุนสตาร์วูด ซึ่งเป็นกลุ่มอสังหาริมทรัพย์และการลงทุน ร่วมทุนกับธนาคารโกลด์แมน ซาร์ช ในที่สุดเมื่อปีค.ศ. 1998 กลุ่มสตาร์วูด ได้ถือหุ้นบริหารเต็มทั้งหมด
เวสทินได้ถือเป็นผู้บุกเบิกนวัตกรรมใหม่ๆในการให้บริการลูกค้าที่กลายมาเป็นมาตรฐานของโรงแรมชั้นเยี่ยมในปัจจุบัน อาทิเช่น การใช้บัตรเครดิตแทนเงินสด (ในปีค.ศ. 1946) บริการรูมเซอร์วิส 24 ชั่วโมง (ในปีค.ศ. 1969) และวอยซ์เมลล์ส่วนตัวของห้องพัก (ในปีค.ศ. 1991)
การตลาดที่สำคัญของเวสทิน คือกลุ่มอุปกรณ์เครื่องนอนและความสะดวกสบายในห้องพัก ซึ่งได้มีการนำผลิตภัณฑ์ออกมาขายปลีก โดยมีการสร้างแบรนด์ "เฮเวนลี่" (Heavenly) ขึ้นในปีค.ศ. 2005 ซึ่งบุกเบิกด้านเครื่องนอน และผ้าปูที่นอนในแบรนด์ "เฮเวนลี่" มากกว่า 60 สาขาในสหรัฐอเมริกา
ในห้วงทศวรรษที่ผ่านมา เวสทินได้ขยายกิจการอย่างรวดเร็ว ตั้งแต่ปีค.ศ. 2005 จำนวนโรงแรมที่บริหารโดยเวสทิน ได้เพิ่มขึ้นจาก 120 โรงแรมใน 24 ประเทศ เป็นกว่า 160 โรงแรม ใน 37 ประเทศ ข้อมูล ณ ปีค.ศ. 2011
กอดซิลลัส
กอดซิลลัส () เป็นชื่อชั่วคราวของฟอสซิลอายุ 450 ล้านปี ที่พบในชั้นหินใกล้ Covington รัฐ Kentucky โดย paleontologist ฝึกหัด Ron Fine แห่ง Cincinnati Dry Dredgers
เรือโฮเวอร์คราฟต์
เรือโฮเวอร์คราฟต์ () เป็นงานฝีมือที่มีความสามารถในการเดินทางไปทั่วน้ำ โคลนหรือน้ำแข็งและพื้นผิวอื่น ๆ ทั้งที่ความเร็วและเมื่อเคลื่อนที่ เรือโฮเวอร์คราฟต์ เป็นเรือไฮบริดที่ดำเนินการโดยนักบินเป็นเครื่องบินมากกว่ากัปตันเรือทางทะเล
พวกเขาทำงานโดยการสร้างเบาะของอากาศความดันสูงระหว่างเรือของเรือและพื้นผิวด้านล่าง โดยปกติเบาะนี้จะบรรจุอยู่ภายใน "กระโปรง" ที่ยืดหยุ่น พวกเขามักจะเลื่อนระดับความสูงอยู่ระหว่าง 200 มิลลิเมตร และ 600 มิลลิเมตร อยู่เหนือผิวน้ำใด ๆ และการใช้งานเกินกว่า 20 นอตและสามารถล้างไล่ระดับสีได้ถึง 20 องศาเซลเซียส
การออกแบบครั้งแรกสำหรับเรือโฮเวอร์คราฟต์ การประดิษฐ์ที่ได้มาจากอังกฤษในคริสต์ทศวรรษที่ 1950 ถึง 1960 พวกเขาใช้ในขณะนี้ทั่วโลกในฐานะผู้เชี่ยวชาญในการลำเลียงบรรเทาภัยพิบัติ, ชายฝั่ง, การใช้งานทหารและการสำรวจเช่นเดียวกับการกีฬาหรือการให้บริการผู้โดยสาร รุ่นที่มีขนาดใหญ่มากได้รับการใช้ในการขนส่งหลายร้อยคนและยานพาหนะข้ามขณะที่คนอื่นช่องแคบอังกฤษมีการใช้งานทางทหารที่ใช้ขนส่งถัง, ทหารและอุปกรณ์ขนาดใหญ่ในสภาพแวดล้อมที่เป็นมิตรและภูมิประเทศ
เรือโฮเวอร์คราฟต์ สามารถขับเคลื่อนด้วยหนึ่งหรือมากกว่าเครื่องยนต์ เรือลำเล็ก เช่น SR.N6 มักจะมีหนึ่งเครื่องยนต์ที่มีการแยกเครื่องยนต์ผ่านระบบเกียร์ บนยานพาหนะที่มีเครื่องยนต์หลายอย่าง หนึ่งโดยปกติเครื่องยนต์พัดลม หรือใบพัด ซึ่งมีหน้าที่ในการยกยานพาหนะโดยแรงดันอากาศสูงภายใต้บังคับเรือ ลมนิรภัยพองตัว "กระโปรง" ภายใต้ยานพาหนะ, ทำให้มันโผล่ขึ้นเหนือพื้นผิว เครื่องยนต์เพิ่มเติมให้แรงผลักดันในเพื่อขับเคลื่อนเรือ บางโฮเวอร์คราฟต์ ใช้ท่อเพื่อให้เครื่องยนต์ทำงานทั้งโดยอำนวยบางส่วนของอากาศเพื่อกระโปรง ส่วนที่เหลือของอากาศที่ผ่านออกมาจากหลังที่จะผลักดันไปข้างหน้าเรือ
ผู้ผลิตเครื่องบินชาวอังกฤษ Saunders-Roe พัฒนาเป็นครั้งแรกโฮเวอร์คราฟ์แบบคนแบก-ทางปฏิบัติ, SR.N1 ซึ่งออกโปรแกรมทดสอบหลายแห่งในปี ค.ศ. 1959-1961 (สาธิตสาธารณะครั้งแรกในปี ค.ศ.1959) รวมทั้งการทดสอบข้ามช่องทางทำงานในกรกฎาคม ค.ศ. 1959 ขับโดย ปีเตอร์ ("ชิพเปอร์") แลมบ์ นักบินทดสอบอดีตสมาชิกทหารเรือและหัวหน้านักบินทดสอบซอนเดอส์ยอง คริสโต ค็อกเคอเรลล์ อยู่บนเรือ และการบินที่เกิดขึ้นในวันครบรอบ 50 ปีของตรงกันข้ามทางอากาศแรกของหลุยส์ เบอร์รอต
ชุดขนาดเล็กที่ผลิตในเชิงพาณิชย์หรือแผนการสร้างโฮเวอร์คราฟ์เพิ่มขึ้นจะถูกนำมาใช้เพื่อการพักผ่อนหย่อนใจ เช่น การแข่งรถ และการประมงแล่นในทะเลสาบน้ำจืด และแม่น้ำพื้นที่เป็นแอ่งน้ำบริเวณปากแม่น้ำ และน้ำทะเลชายฝั่งฝั่ง
ชมรมล่องเรือโฮเวอร์คราฟ์ จะทุ่มเทเพื่อการส่งเสริมสนับสนุนและพัฒนางานอย่างปลอดภัยและน้ำใจของโฮเวอร์คราฟ์แล่นด้านสันทนาการ เป็นระเบียบในการฝึกอบรมทางการเลื่อนเหตุการณ์และมีระดับโลกเครื่องมือการออกแบบโฮเวอร์คราฟ์แนะนำในการดำเนินงานความปลอดภัย, ส่วนลดสมาชิกและประกันเรือ แต่ก็มีสโมสรบอร์ดที่ใช้งานและให้ข้อมูลของสมาชิก
ชมรมโฮเวอร์คราฟ์ แห่งบริเตนใหญ่ก่อตั้งขึ้นในปี ค.ศ. 1966 เป็นประจำภายในประเทศและจัดกิจกรรมการแข่งขันชายฝั่งโฮเวอร์คราฟ์ในสถานที่ต่าง ๆ ทั่วสหราชอาณาจักร
ในเดือนสิงหาคม ค.ศ. 2010 ชมรมโฮเวอร์คราฟ์ แห่งบริเตนใหญ่เป็นเจ้าภาพในงานการประชันโฮเวอร์คราฟ์โลก ในTowcester Racecourse
การประชันโฮเวอร์คราฟ์โลก ดำเนินภายใต้การอุปถัมภ์ของสหพันธ์โฮเวอร์คราฟ์โลก เหตุการณ์ที่คล้ายกันมีขึ้นในยุโรปและสหรัฐอเมริกา
สตาร์วูดโฮเทลส์แอนด์รีสอตส์เวิลด์ไวด์
กลุ่มโรงแรมและรีสอร์ทสตาร์วูด (Starwood Hotels and Resorts Worldwide Inc.) เป็นกลุ่มโรงแรมสัญชาติอเมริกัน มีที่ตั้งบริษัทแม่อยู่ที่สแตมเฟิร์ด (รัฐคอนเนตทิคัต) ซึ่งจัดเป็นหนึ่งในกลุ่มโรงแรมที่ใหญ่ที่สุดกลุ่มหนึ่งของโลก โดยเป็นทั้งผู้บริหาร ผู้ร่วมทุน เจ้าของ และเจ้าของเฟรนไชส์ของทั้งโรงแรม รีสอร์ท สปา เรสซิเดนซ์ ภายใต้แบรนด์ทั้งหมด 9 แบรนด์ ในปีค.ศ.2009 กลุ่มสตาร์วูด มีโรงแรมในเครือทั้งหมด 992 แห่ง และมีพนักงานทั้งหมดกว่า 145,000 คน โดย 26% อยู่ในสหรัฐอเมริกา
ในวันที่ 16 พฤศจิกายน 2558 แมริออทอินเตอร์เนชันแนล ประกาศเข้าซื้อกิจการกลุ่มโรงแรมและรีสอร์ทสตาร์วูด ทำให้กลายเป็นกลุ่มโรงแรมขนาดใหญ่ที่สุดในโลก
เอ็นเอ๊กซ์ที แท็กทีม แชมเปียนชิป
เอ็นเอ๊กซ์ที แท็กทีม แชมเปียนชิป (NXT Tag Team Championship) เป็นเข็มขัดแชมป์แท็กทีมของNXT สมาคมย่อยของWWE ก่อตั้งขึ้นเมื่อ 23 มกราคม ค.ศ. 2013
As of 30, 2022.
!width=0|ลำดับ
!width=21%|ทีม
!width=0|สมัย
!width=15%|วันที่
!width=0|ระยะการครอง (วัน)
!width=15%|สถานที่
!width=15%|ศึก
!width=54% class="unsortable"|หมายเหตุ
!width=0 class="unsortable"|อ้างอิง
!1
!2
!3
!4
!5
!6
!7
!8
!9
!10
!11
!12
!13
!14
!15
ดับเบิลยูซีดับเบิลยู เวิลด์แทกทีม แชมเปียนชิพ
ดับเบิลยูซีดับเบิลยู เวิลด์แทกทีม แชมเปียนชิพ () เป็นตำแหน่งแชมป์แทกทีมของ WCW ก่อตั้งขึ้นเมื่อวันที่ 29 มกราคม ค.ศ. 1975 ถึงวันที่ 18 พฤศจิกายน ค.ศ. 2001 โดยแชมป์แทกทีมคู่แรก คือ Minnesota Wrecking Crew (Gene และOle Anderson) แชมป์แทกทีมคู่สุดท้าย คือ Dudley Boyz (D-Von Dudley และBubba Ray Dudley)
ธีรเดช เมธาวรายุทธ
ธีรเดช เมธาวรายุทธ (เกิด 15 กันยายน พ.ศ. 2532) ชื่อเล่น อาเล็ก เป็นนักแสดงชาวไทย มีชื่อเสียงจากภาพยนตร์เรื่อง "คุณนายโฮ" ปัจจุบันเขาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 มีผลงานที่โดดเด่นคือละครเรื่อง "สะใภ้จ้าว" ในบทบาท "คุณชายเล็ก" ซึ่งทำให้เขาได้รับการเสนอชื่อเข้าชิงรางวัลโทรทัศน์ทองคำสาขาดาราสนับสนุนชายดีเด่น ประจำปี พ.ศ. 2559
ธีรเดช เมธาวรายุทธ เป็นบุตรคนที่สองของครอบครัว มีพี่น้องทั้งหมด 3 คน มีพี่ชาย 1 คน และน้องสาว 1 คน ธีรเดชจบการศึกษาระดับมัธยมศึกษาจากโรงเรียนอัสสัมชัญ ระดับปริญญาตรี คณะวิทยาศาสตร์การกีฬา จุฬาลงกรณ์มหาวิทยาลัย ด้วยเกียรตินิยมอันดับ 2
ชื่อเล่น อาเล็ก นั้น เดิมทีคุณพ่อตั้งให้ว่า อเล็กซ์ ที่มาจากชื่อ อเล็กซานเดอร์ แต่เนื่องจากครอบครัวเป็นคนไทยเชื้อสายจีน เกรงว่าอาจจะไม่เหมาะกับชื่อภาษาอังกฤษ คุณพ่อจึงเปลี่ยนใจใช้ชื่อ อาเล็ก แทน
แบรนโด อีตตัน
แบรนโด อีตตัน () เกิดวันที่ 17 กรกฎาคม ค.ศ. 1986 เป็นนักแสดงชาวอเมริกัน มีผลงานทั้งในภาพยนตร์และโทรทัศน์ เขาเป็นที่รู้จักในบทบาท โจนาห์ มิตเชลล์ ในฤดูกาลที่ 4, 5 และ 6 ของซีรีส์เรื่อง "Dexter" (2009)
7 วัน แล้วคิดถึงกันตลอดไป
7 วัน แล้วคิดถึงกันตลอดไป () เป็นภาพยนตร์อังกฤษ แนวดรามา กำกับโดย ไซมอน เคอร์ติส และเขียนบทโดยเอเดรียน ฮอดจส์ นำแสดงโดย มิเชลล์ วิลเลียมส์, เคนเนท แบรนา, เอดดี เรดเมย์น, โดมินิก คูเปอร์, จูเลีย ออสมอนด์, เอมมา วัตสัน และจูดี เดนช์ ภาพยนตร์สร้างจากหนังสือ 2 เล่มของโคลิน คลาร์ก ที่เป็นเรื่องราวเกี่ยวกับการทำภาพยนตร์ในปี ค.ศ. 1957 "The Prince and the Showgirl" ที่นำแสดงโดย มาริลิน มอนโร (แสดงโดยวิลเลียมส์) และลอเรนซ์ โอลิเวียร์ (แสดงโดยแบรนา) ภาพยนตร์มีเนื้อหาอยู่ในอาทิตย์ในการทำงานของคลาร์ก (แสดงโดยเรดเมย์น) ที่ดูและมอนโร ในลอนดอน หลังจากที่สามีของเธอ อาเทอร์ มิลเลอร์ (แสดงโดยโดเกรย์ สกอตต์) ออกจากประเทศไปแล้ว
สถานที่หลักในการถ่ายทำคือที่ไพน์วูดสตูดิโอส์ เริ่มถ่ายทำเมื่อ 4 ตุลาคม ค.ศ. 2010 และถ่ายทำที่ปราสาทซอลต์วูด และไวต์วอลทัมแอร์ฟีลด์ รอบ ๆ กรุงลอนดอน เคอร์ติสได้ใช้สตูดิโอเดียวกันกับที่มอนโรเคยถ่ายทำเรื่อง "The Prince and the Showgirl" ในปี ค.ศ. 1956 ภาพยนตร์เรื่องนี้ฉายรอบปฐมทัศน์โลกที่เทศกาลภาพยนตร์นิวยอร์กเมื่อวันที่ 9 ตุลาคม ค.ศ. 2011 และฉายที่เทศกาลภาพยนตร์มิลแวลเลย์ใน 2 วันต่อมา ภาพยนตร์ออกฉายเมื่อวันที่ 23 พฤศจิกายน ค.ศ. 2011 ในสหรัฐอเมริกาและ 25 พฤศจิกายน ในสหราชอาณาจักร สำหรับบทมอนโร ทำให้วิลเลียมส์ได้รับรางวัลลูกโลกทองคำ สาขานักแสดงนำหญิงประเภทภาพยนตร์ดนตรีหรือตลก
เฮนรี หลิว
หลิว เซี่ยนหัว (; เกิด 11 ตุลาคม 2532) หรือเป็นที่รู้จักในชื่อ เฮนรี เลา () เป็นนักร้อง-นักแต่งเพลง, โปรดิวเซอร์ และนักแสดงชาวฮ่องกง-ไต้หวัน-แคนาดา ที่มีผลงานในดนตรีป็อปของเกาหลี เป็นที่รู้จักในฐานะสมาชิกวงซูเปอร์จูเนียร์ เอ็ม กลุ่มย่อยของซูเปอร์จูเนียร์ เฮนรีใช้ภาษาอังกฤษเป็นภาษาแม่ เขาสามารถพูดภาษาจีนกลาง, เกาหลี และกวางตุ้งได้ ทั้งนี้เขาใช้ภาษาญี่ปุ่น และไทยได้เล็กน้อย และเรียนภาษาฝรั่งเศสที่แคนาดา
อาเทอร์ มิลเลอร์
อาเทอร์ แอชเชอร์ มิลเลอร์ (: 17 ตุลาคม ค.ศ. 1915 – 10 กุมภาพันธ์ ค.ศ. 2005) เป็นนักเขียนบทละครและบทเรียงความชาวยิว-อเมริกัน เขามีผลงานโดดเด่นในละครเวที เขียนบทละครเช่นเรื่อง "All My Sons" (1947), "Death of a Salesman" (1949), "The Crucible" (1953) และ "A View from the Bridge" (1 องก์, 1955; แก้ไข 2 องก์, 1956)
นิจนีนอฟโกรอด
นิจนีนอฟโกรอด (; ) เป็นเมืองในประเทศรัสเซีย มีประชากร 1,250,615 คน เป็นเมืองใหญ่เป็นอันดับ 5 ของประเทศ เป็นเมืองหลวงของนิจนีนอฟโกรอดโอบลาสต์ ตั้งอยู่บนฝั่งด้านใต้ของแม่น้ำวอลกา ตรงจุดบรรจบกับแม่น้ำโอคา
เมืองนี้สร้างขึ้นเมื่อ ค.ศ. 1221 โดยเจ้าชายยูรี วเซโซโลโดวิช ผนวกเข้ากับมอสโกเมื่อ ค.ศ. 1392 มีความสำคัญทางยุทธศาสตร์ในสมัยที่รัสเซียชนะบริเวณลุ่มแม่น้ำวอลกาตลอดช่วงกลางของคริสต์ศตวรรษที่ 16 เป็นสถานที่เกิดของนักเขียนชื่อ มักซิม กอร์กี เมืองนี้ได้เปลี่ยนชื่อเมืองเป็น กอร์กี ตามนักเขียนผู้นี้ระหว่าง ค.ศ. 1932-1990
จักรพรรดินีเซี่ยวเหอรุ่ย พระพันปีหลวง
สมเด็จพระจักรพรรดินีเสี้ยวเหอรุ่ย พระพันปีหลวง (; ) เป็นพระจักรพรรดินีพระองค์ที่สองในจักรพรรดิเจียชิ่งและสมเด็จพระพันปีหลวงในจักรพรรดิเต้ากวง
สมเด็จพระจักรพรรดินีเสี้ยวเหอรุ่ย ประสูติในราชสกุลแมนจู สกุล หนิวฮูลู่ พระบิดาของพระนางทรงดำรงพระยศเป็น กงหวัน (恭阿拉) ซึ่งทำหน้าที่อยู่หมวดกพระราชพิธีในช่วงรัชสมัยของจักรพรรดิเฉียนหลง
พระนางหนิวฮูลู่ เข้าถวายตัวเป็นราชบริจาริกาและได้รับการสถาปนาเป็นพระวรชายาองค์ที่สองของมกุฎราชกุมารหย่งเยี๋ยน (顒琰) พระโอรสองค์ที่สิบห้าของจักรพรรดิเฉียนหลง ใน ปีค.ศ.1793 พระนางมีพระประสูติกาลพระราชธิดาองค์ที่เจ็ดขององค์ชายหย่งเยี๋ยน และพระโอรสสองพระองค์ คือองค์ชายหมินกีและหมินเสียน ในปีค.ศ. 1796 จักรพรรดิเฉียนหลง ทรงสละราชสมบัติและโดยทรงขึ้นดำรงตำแหน่งเป็น พระบิดาหลวง หรือ จักพรรดิสูงสุด (-ไท่ซั่งหวง) อย่างไรก็ตามแม้จะสละราชบัลลังค์แล้วแต่อำนาจที่แท้จริงยังคงอยู่กับพระองค์ .มกุฎราชกุมารหย่งเยี๋ยน ได้รับการเสวยราชย์สมบัติต่อมาเป็น สมเด็จพระจักรพรรดิเจียชิ่ง พระนางหนิวหนิวฮูลู่ในฐานะพระวรชายาองค์ที่สองของ มงกุฏราชกุมารได้รับการสถาปนาเป็น พระมเหสี (-กุ้ยเฟย) ต่อมาเมื่อสมเด็จพระจักรพรรดินีเซี่ยวซูรุ่ยทรงพระประชวรและสิ้นพระชนม์หลังจากที่ทรงพระยศสมเด็จพระจักรพรรดินีได้เพียงหนึ่งปี พระนางหนิวฮูลู ในฐานะที่มีพระยศอาวุโสสูงสุดในบรรดาพระมเหสี ได้รับการเลื่อนยศของ พระอัครมเหสี (-หวงกุ้ยเฟย) จักรพรรดิเจียชิ่งทรงอยากจะสถาปนาพระนางขึ้นเป็นสมเด็จพระจักรพรรดินีองค์ต่อมา แต่ในขณะนั้นจะต้องรอจนกว่าระยะเวลาการไว้ทุกข์สำหรับสมเด็จพระจักรพรรดินีเซี่ยวซูรุ่ย สิ้นสุดลงก่อน จนในปี ค.ศ. 1799 จักรพรรดิเฉียนหลง เสด็จสวรรคตอีก ดังนั้นการสถาปนาพระยศของพระนางจึงถูกเลื่อนออกไปจนค.ศ. 1801
พระนางหนิวฮูลู ทรงถวายการอภิบาลดูแลรักษา องค์ชายหมินเหนียงพระโอรสองค์ที่สองของสมเด็จพระจักรพรรดินีเซี่ยวซูรุ่ย พระนางทรงถวายการอภิบาลดูแลรักษาองค์ชายหมินเหนียงเป็นอย่างดียิ่ง และทรงในรับความเคารพนับถือ จาก องค์ชายหมินเหนียงเป็นอย่างดี ในฐานะพระราชมารดาเลี้ยงต่อมาเมื่อสมเด็จพระจักรพรรดิเจียชิ่งสวรรคตในปี ค.ศ. 1820 ก่อนที่สิ้นพระชนม์ทรงทำพระราชพินัยกรรมการแต่งตั้งมกุฎราชกุมาร และได้เก็บไว้กับพระนางหนิวฮูลู่ ซึ่งขณะนั้นทรงพระยศเป็น หวงไท่เฟย แล้ว และพระนางหนิวฮุลู่ทรง มีพระราชเสาวนีย์ว่าองค์ชายหมินเหนียง จะเป็นผู้สืบทอดราชบัลลังก์ต่อมา ก่อนที่จะประกาศอย่างเป็นทางการของราชสำนักออก พระนางมีพระราชเสาวนีย์ให้นางพระกำนัลคนสนิทของพระนางนำพระบรมราชโองการไปให้องค์ชายหมินเหนียงซึ่งขณะนัน้ทรงประทับอยู่ ณ พระราชวังพักร้อน เมืองเฉิงเต๋อในเวลานั้น องค์ชายหมินเหนียง รีบกลับไปยังเมืองหลวงปักกิ่งและเสวยราชย์ราชสมบัติเป็นจักรพรรดิเต้ากวง .และจักรพรรดิเต้ากวงทรงสถาปนา พระนางหนิวฮูลู่หวงไท่เฟย สมเด็จพระพันปีหลวงกงฉือ (恭慈皇太后)
ในปี ค.ศ.1836 สมเด็จพระพันปีหลวงกงฉือทรงจัดฉลองวันคล้านวันประสูติครบรอบ 60 ปีของพระนาง จักรพรรดิเต้ากวง ทรงสร้างเครื่องทรงราชกกุธภัณฑ์มมากมายมหาศาลถวายแด่พระนางเป็นอย่างดี และเมื่อ 10 เมษายน ค.ศ.1838 สมเด็จพระพันปีหลวงกงฉือและจักรพรรดิเต้ากวง เสด็จไปคำนับบรรพกษัตริย์ที่สุสานราชวงศ์ชิงฝ่ายตะวันออกเป็น 13 วัน สมเด็จพระพันปีหลวงกงฉือทรงทิวงคต ในปี 29 ของจักรพรรดิเต้ากวง ซึ่งทเยบได้กับประมาณ เดือน มกราคม 1850 ในปฏิทินคริตศักราช. ทรงได้รับการเฉลิมพระนามหลังเสด็จสวรรคตแล้วว่า สมเด็จพระจักรพรรดินีเซี่ยวเหอรุ่ย พระพันปีหลวง และพระศพถูกฝังที่แยกต่างหากอยู่ใกล้กับสุสานจิงหลิง ในสุสานราชวงศ์ชิงฝ่ายตะวันออก.
พระอิริยายศหลังสิ้นพระชนม์เต็มคือ:
Empress Xiaohegongcikangyu'anchengqinshunrenzhengyingtianxishengrui (孝和恭慈康豫安成钦顺仁正应天熙圣睿皇后)
ซัมซุงทาวเวอร์พาเลซ
ซัมซุง ทาวเวอร์ พาเลซ เป็นที่อยู่อาศัยที่ประกอบไปด้วย7ตึก เรียงตามตัวอักษรภาษาอังกฤษA-G ตั้งอยู่ในเขตกังนัม โซล,ประเทศเกาหลีใต้ มีความสูงเฉลี่ย42-72ชั้น สร้างระหว่างปี2545-2547 ทาวเวอร์พาเลส”G”มีจำนวน73ชั้น สูง264เมตร(866ฟุต) ถือเป็นตึกที่สูงที่สุดในโซล สิ่งก่อสร้างประกอบไปด้วยการรักษาความปลอดภัยอันทันสมัย ลิฟท์ทุกชั้นและทุกประตูทางเข้ามีการติดตั้งคีย์การ์ด และสามารถผ่านเข้าไปได้ด้วยการใช้คีย์การ์ดหรือการสแกนลายนิ้วมือ 
ทุกอย่างภายในบ้านนั้นสามารถควบคุมผ่านระบบมือถืออันทันสมัย ไม่ว่าจะเป็น แสงสว่าง ผ้าม่าน ระบบอินเทอร์เน็ต หรือแม้แต่เครื่องล้างจานอัตโนมัติ
ซัมซุง ทาวเวอร์ พาเลซ A ความสูง 209 เมตร มีจำนวน 59 ชั้น
ซัมซุง ทาวเวอร์ พาเลซ B ความสูง 234 เมตร มีจำนวน 66 ชั้น
ซัมซุง ทาวเวอร์ พาเลซ C ความสูง 209 เมตร มีจำนวน 59 ชั้น
ซัมซุง ทาวเวอร์ พาเลซ D ความสูง มีจำนวน 42 ชั้น
ซัมซุง ทาวเวอร์ พาเลซ E ความสูง 191 เมตร มีจำนวน 55 ชั้น
ซัมซุง ทาวเวอร์ พาเลซ F ความสูง 191 เมตร มีจำนวน 55 ชั้น
ซัมซุง ทาวเวอร์ พาเลซ G ความสูง 264 เมตร มีจำนวน 73 ชั้น
http://www.emporis.com/complex/samsung-tower-palace-seoul-south-korea
หวัง สีเจี่ย
จักรพรรดินีเซี่ยวตฺวันเสี่ยน (; ค.ศ. 1565 – เมษายน ค.ศ. 1620) ชื่อตัวว่า หวัง สีเจี่ย (王喜姐) เป็นมเหสีของจักรพรรดิว่านลี่ (萬曆) แห่งราชวงศ์หมิง ดำรงตำแหน่งจักรพรรดินี 49 ปี นับว่ายาวนานที่สุดในประวัติศาสตร์ชาติจีน
จักรพรรดินีเซี่ยวจิง พระพันปีหลวง
จักรพรรดินีเสี่ยวจิง พระพันปีหลวง (,ค.ศ. 1565 - ค.ศ. 1612) เดิมเป็นพระมเหสีใน จักรพรรดิว่านลี่โดยทรงถวายตัวเป็นราชบาทบริจาริกา ในปีค.ศ.1578 และทรงได้รับการสถาปนาพระยศเป็น จิงเฟย และมีพระประสูติกาล พระโอรสซึ่งต่อมาคือ จักรพรรดิไท่ชาง
ภาษาตงเซียง
ภาษาซานตา (Santa language) หรือภาษาตงเซียง (Dongxiang;ภาษาจีน: 东乡语) เป็นภาษากลุ่มมองโกลที่ใช้พูดโดยชาวตงเซียงในภาคตะวันตกเฉียงเหนือของจีน ภาษาตงเซียงไม่มีการเปลี่ยนเสียงสระและไม่มีความต่างของความยาวเสียงสระ
เช่นเดียวกับภาษากลุ่มมองโกลอื่นๆ ภาษาตงเซียงเรียงประโยคแบบประธาน-กรรม-กริยา ในหลินเซี่ยซึ่งได้รับอิทธิพลจากภาษาจีนกลางที่พูดโดยชาวหุย จะมีการเรียงประโยคแบบประธาน-กริยา-กรรมด้วย
เนื่องจากความรู้เกี่ยวกับภาษาอาหรับเคยแพร่กระจายในบริเวณนี้ ภาษานี้จึงเคยเขียนด้วยอักษรอาหรับ คล้ายกับอักษรเสี่ยวเอ้อจิ้งของชาวหุย ตั้งแต่ พ.ศ. 2546 เป็นต้นมา มีการพัฒนาการเขียนด้วยอักษรละตินสำหรับภาษาตงเซียงโดยใช้พื้นฐานจากอักษรของภาษามองเกอร์ แต่ยังอยู่ในระยะทดลอง
มีประชากรราว 20,000 คนทางตะวันออกเฉียงเหนือของเขตตงเซียง ซึ่งจำแนกตนเองว่าเป็นชาวตงเซียงหรืชาวหุยแต่ไม่พูดภาษาตงเซียง แต่พูดภาษาจีนกลางที่ได้รับอิทธิพลจากภาษาตงเซียง นักภาษาศาสตร์ Mei W. Lee-Smith เรียกภาษาลูกผสมนี้ว่าภาษาถั่งวั่ง (ภาษาจีน: 唐汪话) โดยมีที่มาจากชื่อของสองหมู่บ้านคือหมู่บ้านถั่งเจียและหมู่บ้านวั่งเจีย ซึ่งเป็นที่ที่พบภาษานี้ซึ่งจะใช้หน่วยเสียงและคำจากภาษาจีนกลางแต่ใช้ไวยากรณ์ของภาษาตงเซียง และยังมีคำยืมจากภาษาอาหรับและภาษาเปอร์เซียด้วย
ภาษาถั่งวั่งเป็นภาษาที่มีเสียงวรรณยุกต์ มีอนุภาคทางไวยากรณ์ที่นำมาจากภาษาจีนกลาง แต่ใช้ตามแบบหน่วยเสียงของภาษาตงเซียงซึ่งไม่มีเสียงวรรณยุกต์ เช่นปัจจัยแสดงพหูพจน์ของภาษาจีนกลาง -men (们) ในภาษาทังวังจะใช้ในรูป-m และใช้แบบเดียวกับปัจจัยพหูพจน์ –la ในภาษาตงเซียง
สถานีวิทยุกระจายเสียงแห่งประเทศไทย
สถานีวิทยุกระจายเสียงแห่งประเทศไทย กรมประชาสัมพันธ์ (ชื่อย่อ: สวท.) เป็นหน่วยงานสถานีวิทยุกระจายเสียงของรัฐบาล มีสถานะเป็นสถานีวิทยุกระจายเสียงแห่งชาติของประเทศไทย สังกัดกรมประชาสัมพันธ์ สำนักนายกรัฐมนตรี โดยมีรัฐมนตรีประจำสำนักนายกรัฐมนตรี และปลัดสำนักนายกรัฐมนตรี เป็นผู้กำกับดูแลสถานีวิทยุกระจายเสียงแห่งประเทศไทย บริหารงานตามรูปแบบหน่วยราชการ จัดแบ่งโครงสร้างการบริหารงาน ดังต่อไปนี้
เครือข่ายสถานีวิทยุกระจายเสียงแห่งประเทศไทย ในส่วนกลาง ครอบคลุมกรุงเทพมหานครและปริมณฑล ประกอบด้วย
สากลวิวัตน์และเทศวิวัตน์
ในสาขาคอมพิวเตอร์ สากลวิวัตน์ () และ เทศวิวัตน์ () คือการปรับซอฟต์แวร์ให้เข้ากับภาษา ท้องที่ และความต้องการด้านเทคนิคที่แตกต่างกันของตลาดเป้าหมาย สากลวิวัตน์เป็นกระบวนการในการออกแบบซอฟต์แวร์เพื่อให้ซอฟต์แวร์นั้นสามารถใช้งานได้หลากหลายภาษา หลายหลายท้องที่ โดยไม่ต้องมีการเปลี่ยนแปลงเชิงโครงสร้าง ส่วนเทศวิวัตน์เป็นกระบวนการปรับซอฟต์แวร์ที่ออกแบบโดยสากลวิวัตน์ ให้เข้ากับกลุ่มภาษาโดยการแปลข้อความหรือส่วนประกอบบางอย่าง
สากลวิวัตน์มักจะย่อเป็นเลขย่อ i18n ซึ่ง i และ n มาจากอักษรตัวแรกและตัวสุดท้ายของ internationalization ส่วน 18 คือจำนววนอักขระทั้งหมดระหว่าง i กับ n ดังกล่าว โดยมีการใช้เริ่มคำดังกล่าวโดย Digital Equipment Corporation ในช่วง พ.ศ. 2513 - พ.ศ. 2532 ส่วนเทศวิวัตน์มักจะย่อเป็น L10n ด้วยแนวทางเดียวกัน แต่เปลี่ยนอักษรตัวแรกเป็น L ตัวใหญ่เพื่อมิให้สับสนกับ i
บีดีอาย
บีดีอาย () เป็นวงดนตรีร็อกจากแมนเชสเตอร์ สหราชอาณาจักร ร้องนำโดยเลียม แกลลาเกอร์ กีตาร์โดยเก็ม อาร์เชอร์ กับแอนดี เบลล์ และ มือกลองโดยคริส ชาร์ร็อก ทั้งหมดเป็นอดีตสมาชิกของวงโอเอซิส หลังจากที่โนล แกลลาเกอร์ มือกีตาร์และนักแต่งเพลงได้ลาออกไปเมื่อปี 2552 สมาชิกที่เหลือตัดสินใจที่จะทำเพลงต่อ พวกเขาเลยตั้งวง "บีดีอาย" ขึ้นมา
บอสตันพรอปเพอร์ตีส์
บอสตันพรอพเพอร์ตี (; ) เป็นกองทรัสต์เพื่อการลงทุนในอสังหาริมทรัพย์แบบบริหารตนเองที่ตั้งอยู่ ณ บอสตัน รัฐแมสซาชูเซตส์ โดยมีเป้าหมายหลักของกองทุนคือการได้มาซึ่งพื้นที่สำนักงาน "คลาสเอ", การพัฒนา และการจัดการในตลาดหลักของบอสตัน, นครนิวยอร์ก, วอชิงตัน ดี.ซี. และซานฟรานซิสโก บริษัทมีความเชี่ยวชาญในพื้นที่ทำงานที่มีประสิทธิภาพสูงและมีสินทรัพย์ที่มีมูลค่าสูงหลายรายการในตลาดนี้ ซึ่งรวมถึงอาคารเจเนอรัลมอเตอร์ในนครนิวยอร์กมูลค่า 2.8 พันล้านดอลลาร์ ซึ่งเป็นเงินจ่ายสูงสุดสำหรับอาคารสำนักงานของอเมริกา นอกจากนี้บริษัทยังเป็นเจ้าของโรงแรมอีกสองแห่ง
บริษัทนี้ก่อตั้งใน ค.ศ. 1970 โดยมอร์ติเมอร์ ซัคเกอร์แมน และเอ็ดเวิร์ด เอช.ลินเด และกลายเป็นบริษัทจดทะเบียนในเดือนมิถุนายน ค.ศ. 1997
ใน ค.ศ. 2005 ทางบริษัทได้สร้างอาคาร 901 นิวยอร์กอเวนิวเอ็นดับบลิวในวอชิงตัน ดี.ซี. ซึ่งเป็นการช่วยให้ย่านเมาท์เวอร์นอนสแควร์ซึ่งอยู่ห่างจากทำเนียบขาวไปทางตะวันออกเฉียงเหนือเพียงเจ็ดช่วงตึกได้มีความสดชื่นขึ้น
ในเดือนตุลาคม ค.ศ. 2010 บอสตันพรอพเพอร์ตีได้ซื้อจอห์นแฮนค็อคทาวเวอร์และการาจจากหุ้นส่วน ระหว่างนอร์มองดีเรียลเอสเตทพาร์ทเนอร์ กับไฟฟ์ไมล์พาร์ทเนอร์เป็นจำนวนเงิน 930 ล้านดอลลาร์
มหาวิทยาลัยเซนต์ปีเตอร์สเบิร์ก
มหาวิทยาลัยเซนต์ปีเตอร์สเบิร์ก () ก่อตั้งขึ้นโดยจักรพรรดิปีเตอร์ที่ 1ในปีค.ศ. 1724 เป็นมหาวิทยาลัยที่เก่าแก่ที่สุดของประเทศรัสเซีย มหาวิทยาลัยแห่งนี้มีชื่อว่า มหาวิทยาลัยเลนินกราด ในยุคสหภาพโซเวียต มีคณาจารย์และศิษย์เก่ารางวัลโนเบลรวมจำนวน 8 คน ชื่อเสียงโด่งดังจากนิติศาสตรบัณฑิตซึ่งเป็นประธานาธิบดีของรัสเซีย 2 คน ได้แก่ วลาดีมีร์ ปูติน และ ดมีตรี เมดเวเดฟ
มหาวิทยาลัยเซนต์ปีเตอร์สเบิร์ก ประกอบด้วย คณะวิชา จำนวน 22 คณะ สถาบันวิจัย จำนวน 13 แห่ง โรงเรียนด้านการทหาร โรงเรียนวิชาการร่วมสมัย และกรมกายภาพการกีฬา ครั้งสมัยยังอยู่ภายใต้การปกครองของสหภาพโซเวียต มหาวิทยาลัยเซนต์ปีเตอร์สเบิร์กเคยใช้ชื่อว่า มหาวิทยาลัยเลนินกราด (Ленинградский государственный университет) และเปลี่ยนมาใช้ชื่อปัจจุบันในปี ค.ศ. 1990
มหาวิทยาลัยเซนต์ปีเตอร์สเบิร์กในสายตาชาวรัสเซียจัดว่าเป็นมหาวิทยาลัยที่มีความโดดเด่นด้านวิชาการเทียบเท่ามหาวิทยาลัยมอสโก โดยในช่วงสงครามเย็น มหาวิทยาลัยได้ส่งนักวิชาการจำนวนมากไปปักหลักทำวิจัยที่มหาวิทยาลัยมอสโกตามการบริหารประเทศของสตาลินที่ต้องการสร้างอำนาจในวงการวิชาการโลก
ปัจจุบันมหาวิทยาลัยเซนต์ปีเตอร์สเบิร์กอยู่ในอันดับที่ 240 จากอันดับมหาวิทยาลัยโลกของ QS World University Rankings ปี ค.ศ. 2013-2014 คณะด้านวิทยาศาสตร์มีความโดดเด่นเป็นอย่างมากจนจัดตั้งแยกออกเป็นคณะ ได้แก่ คณะเคมี คณะคณิตศาสตร์และกลศาสตร์ คณะฟิสิกส์ คณะสายสังคมศาสตร์ที่มีชื่อเสียง ได่แก่ คณะนิติศาสตร์ คณะวารสารศาสตร์ โรงเรียนความสัมพันธ์ระหว่างประเทศ คณะรัฐศาสตร์ คณะภาษาศาสตร์ คณะปรัชญา และคณะเศรษฐศาสตร์ เป็นต้น
สถาบันมะเร็งดยุค
สถาบันมะเร็งดยุค (; อักษรย่อ: DCI) เป็นทั้งสถาบันมะเร็งแห่งชาติแบบศูนย์มะเร็งครอบคลุม, สถานที่วิจัย, และโรงพยาบาล ศูนย์นี้เป็นส่วนหนึ่งของคณะแพทยศาสตร์ มหาวิทยาลัยดุ๊ก และระบบสุขภาพมหาวิทยาลัยดุ๊ก ซึ่งตั้งอยู่ ณ เมืองเดอแรม รัฐนอร์ทแคโรไลนา สหรัฐอเมริกา
ศูนย์นี้มีความเชี่ยวชาญในการรักษาและป้องกันโรคมะเร็ง และอยู่ในอันดับที่ 11 ใน "ยูเอสนิวส์แอนด์เวิลด์รีพอร์ต" ของรายชื่อโรงพยาบาลโรคมะเร็งชั้นนำใน ค.ศ. 2011 โดยมีผู้ป่วยโรคมะเร็งเข้ารับการตรวจ ณ ที่แห่งนี้เป็นจำนวนกว่า 50,000 รายในแต่ละปี
ในเดือนพฤศจิกายน ค.ศ. 2010 นายแพทย์วิคเตอร์ ดีซาว ซึ่งเป็นอธิการบดีแห่งกิจการสุขภาพของมหาวิทยาลัยดุ๊ก ได้เปิดสถาบันมะเร็งดยุคขึ้นอย่างเป็นทางการในระหว่างทำพิธีตอกเสาเข็มสำหรับอาคารใหม่
สถาบันมะเร็งดยุคเป็นองค์กรเดียวประเภทแรกของมหาวิทยาลัยดุ๊กที่บูรณาการและสอดคล้องต่อการดูแลผู้ป่วยรวมถึงพื้นฐานและการวิจัยทางคลินิกที่มีเป้าหมายในด้านการปรับปรุงรักษาผู้ป่วย, การลดภาวะการเกิดโรคมะเร็ง และเร่งความก้าวหน้าทางด้านวิทยาศาสตร์
นายแพทย์ ดร. ไมเคิล บี.คาสแทน ซึ่งเป็นนักวิทยาศาสตร์ที่มีชื่อเสียงด้านโรคมะเร็งและผู้อำนวยการศูนย์มะเร็งแบบครอบคลุมที่โรงพยาบาลวิจัยเด็กเซนต์จูด ได้รับการเสนอชื่อเป็นกรรมการบริหารคนแรกของสถาบันมะเร็งดยุคในเดือนพฤษภาคม ค.ศ. 2011
วันที่ 27 กุมภาพันธ์ ค.ศ. 2012 สถาบันมะเร็งดยุคได้เปิดศูนย์มะเร็งดยุค ซึ่งเป็นอาคาร 7 ชั้นแห่งใหม่ที่อุทิศขึ้นเพื่อการรักษาโรคมะเร็ง
มูซาชิ
มูซาชิ เป็นนวนิยายญี่ปุ่น ที่ประพันธ์โดยเอจิ โยะชิกะวะ
หนังสือเรื่องมูซาชิ เล่าว่า มูซาชิเป็นบุตรของนักรบที่เกิดในเขต ฮาริมา มีชื่อเดิมว่า ทาเกโซ เกิดในตระกูล ชินเม็ง เหตุการณ์การต่อสู้ในท้องทุ่งพิฆาต เซกิงาฮารา กลับกลายและเปลี่ยนแปลงชีวิตของเขา ชื่อที่เป็นที่รู้จักของเขาคือ มิยาโมโต้ มูซาชิ เขาเป็นนักดาบที่มีชื่อเสียง ถึงกระทั่งบั้นปลายของชีวิตก็บรรลุผลสูงสุด ด้วยการเป็นครูทางจิตใจ มูซาชิ เป็นนักต่อสู้ธรรมดา ที่ต่อสู้เพื่อชนะ แต่ชีวิตของเขาเป็นทั้งเรื่องจริง ทั้งเป็นนิยายอย่างยิ่ง ที่ระดับวรรณกรรม และระดับโลก มูซาชิผ่านการต่อสู้ด้วยการเอาชีวิตเป็นเดิมพันมากกว่า 60 ครั้ง เขามีความสามารถที่จะรบชนะ และมีความสูงสุดในวิชาการต่อสู้มากกว่าความเชี่ยวชาญในวิชาคัมภีร์ดาบแบบเก่า นิยายอิงประวัติศาสตร์เรื่องมูซาชิ ในภาษาไทย ประชาชนให้ความรู้จักและเรียกชื่อว่า หนังสือ มูซาชิ ฉบับท่าพระจันทร์ ซึ่งเป็นหนังสือที่แปลโดยนักเขียนที่ชำนาญวิชาการต่อสู้และภาษาญี่ปุ่น จัดพิมพ์โดยสำนักพิมพ์คบไฟ ตามประวัติในหนังสือ เชื่อว่ามูซาชิมีช่วงชีวิตอยู่ระหว่างปี ค.ศ.1584-1645 และบันทึกคัมภีร์ห้าห่วงก็เช่นกัน ได้ถูกเขียนขึ้น ในปีเดียวกันกับปีที่เขาเสียชีวิต เรื่องราวของมูซาชิในหนังสืออมตะนิยายเป็นเป็นสิ่งที่สร้างความประทับใจ เร้าใจ และเป็นที่นิยมกันอย่างล้นหลาม หนังสือมูซาชิฉบับอมตะนิยาย ของ โยชิคาว่า เอญิ ได้รับการแปลอย่างมาก ในเรื่องการต่อสู้ของสำนักโยชิโอกะ และการต่อสู้แบบซามูไรกับ ซาซากิ โคยิโร่ เพราะความนิยมจิตใจแบบซามูไร กระทั้งคำประพันธ์ ในหนังสือก็ได้รับการยกย่องและได้รับการยอมรับว่างดงามดุจดอกซากุระที่มีจิตวิญญาณทางอุดมคติที่แข็งแกร่ง และวิถีบูชิโดของนักรบเอง ก็ได้รับความนับถือมาจาก เรื่องมูซาชิ ซึ่งมีทั้งเรื่องจริง และที่ออกมาเป็นนิยายแบบวรรณกรรม
อาหารมหชีวนะ
อาหารมหชีวนะ (; คำว่า "macro" มีความหมายว่ายาว "bios, biot-" มีความหมายว่าชีวิต) คือการคุมอาหาร กินอาหารที่เกี่ยวข้องกับการอาหารประเภทข้าวเป็นส่วนใหญ่ โดยผนวกกับอาหารประเภทอื่น เช่น ผักท้องถิ่น การหลีกเลี่ยงการกินอาหารจากเนื้อสัตว์ ยังหมายถึงวิธีการกินอาหารที่ไม่มากเกินไปและเคี้ยวอาหารอย่างละเอียดก่อนกลืน นักเขียนได้ระบุความหมายของอาหารมหชีวนะว่าเป็นอาหารต่อต้านมะเร็ง
แนวทางทั่วไปของอาหารมหชีวนะแบบญี่ปุ่น ประกอบด้วย
ปลาและอาหารทะเล เมล็ดพืชและถั่ว เนยถั่ว อาหารตามฤดูกาล สารให้ความหวาน ผลไม้ และเครื่องดื่ม สามารถรับประทานได้ในบางโอกาส อาจจะ 2–3 ครั้งต่อสัปดาห์ อาหารจากสัตว์อย่างอื่นอาจมีได้ ได้ช่วงการเปลี่ยนเข้าสู่การควบคุมอาหาร หรือในยามจำเป็นของแต่ละคน
ค่าทำนายผลบวกและค่าทำนายผลลบ
ในสถิติศาสตร์และการตรวจวินิจฉัย ค่าทำนายผลบวกหรือค่าพยากรณ์ผลบวก () คือสัดส่วนของจำนวนผลการตรวจที่เป็นผลบวกแท้ ("การวินิจฉัยถูกต้อง") ต่อจำนวนผลการตรวจที่เป็นผลบวกทั้งหมด (นับรวมผลบวกลวงด้วย) เป็นค่าที่มีความสำคัญมากในการประเมินประสิทธิภาพของวิธีหรือเครื่องมือในการวินิจฉัยโรค เนื่องจากเป็นค่าที่บ่งบอกว่าผลบวกที่ได้จากการตรวจนั้นแสดงว่าเป็นโรคจริงๆ ได้ดีเพียงใด อย่างไรก็ดีค่านี้สัมพันธ์กับความชุกของภาวะ/โรค ซึ่งบางครั้งอาจหาไม่ได้หรือหาได้ยากในกลุ่มประชากรบางกลุ่ม ค่านี้หาได้จากการใช้ทฤษฎีบทของเบย์
นิยามของค่าทำนายผลบวก (PPV) คือ
โดย "true positive" (ผลบวกจริง) คือกรณีที่ผลการตรวจบ่งบอกว่าเป็นบวก ("เป็นโรค") และผู้รับการตรวจมีโรคจริงตามผลที่ได้จากการตรวจด้วยวิธีมาตรฐานสูงสุด (gold standard) และ "false positive" (ผลบวกลวง) คือกรณีที่ผมการตรวจบ่งบอกว่าเป็นบวก แต่ผู้รับการตรวจตรวจไม่พบว่ามีโรคจากการตรวจด้วยวิธีมาตรฐานสูงสุด
ตารางต่อไปนี้แสดงความสัมพันธ์ระหว่างค่าทำนายผลบวก ค่าทำนายผลลบ ความไว และความจำเพาะ
สังเกตว่าการคำนวณค่าทำนายผลบวกและผลลบนั้นจะทำได้ก็ต่อเมื่อมีข้อมูลของความชุกเท่านั้น ซึ่งอาจได้จากการศึกษาแบบตัดขวาง (cross-sectional study) หรือการศึกษาแบบอิงประชากร (population-based) บางประเภท ในขณะที่ความไวและความจำเพาะนั้นสามารถคำนวณได้โดยไม่จำเป็นต้องมีข้อมูลความชุก จึงสามารถคำนวณได้จากการศึกษาแบบกลุ่มผู้ป่วยเปรียบเทียบกับกลุ่มควบคุม (case-control)
หากทราบความชุก ความไว และความจำเพาะ จะสามารถคำนวณค่าทำนายผลบวกได้จากสมการต่อไปนี้
การเข้ารหัสแชนนอน–ฟาโน
รหัสแชนนอน-ฟาโน (Shannon-Fano code) เป็นการเข้ารหัส ประเภท เอนโทรปี เพื่อใช้ในการบีบอัดข้อมูลจากแหล่งกำเนิดข้อมูล
ขั้นตอนวิธีนี้ตั้งชื่อตาม คลาวด์ แชนนอน และ โรเบิร์ต ฟาโน โดยมีรายละเอียดดังต่อไปนี้
สังเกตว่า แผนภูมิต้นไม้นี้เริ่มต้นจากราก และ แตกกิ่งลงไปจนถึงบัพปลาย จึงเรียกเป็นการสร้างจาก บนลงล่าง(top down) ซึ่งจะสวนทางกับ รหัสฮัฟแมน ซึ่งสร้างจาก ล่างขึ้นบน(bottom up)
สมมติเรามีข้อความซึ่งประกอบด้วยสัญลักษณ์(ตัวอักษร) เพียง 5 ตัวคือ A,B,C,D,E และปรากฏอยู่ในข้อความด้วยความถี่แสดงดังตาราง
ตัวอักษรในรูป a. เรียงตามความถี่มากไปน้อย ถัดมาในรูป b. เราแบ่งตัวอักษรออกเป็นสองกลุ่มให้มีความถี่รวมแต่ละกลุ่มใกล้เคียงกันมากที่สุด พิจารณากรณี 
จะเห็นว่ากรณี 2 นั้นแบ่งกึ่งกลางกว่า เช่นเดียวกัน {C,D,E} แบ่งเป็น {C} และ {D,E} ในรูป c. และสุดท้ายได้ต้นไม้แทนรหัสในรูป d.
ความยาวเฉลี่ยของรหัส:
เราจะเห็นว่ารหัสของ A,B,C นั้นยาว 2 บิต และ D,E นั้นยาว 3 บิต ความยาวรหัสเฉลี่ยคือ
formula_1 บิต ต่อ สัญลักษณ์(อักษร)
ชัยนนท์ จันทร์เต็ม
ชัยนนท์ หาญคีรีรัตน์ (ชื่อเล่น: อ๊อฟ) นักแสดง นักร้อง เกิดวันที่ 19 พฤศจิกายน พ.ศ. 2531 เข้าวงการบันเทิงจากประกวด LG Star Talent และ ชนะเลิศ LG Star Talent พี่น้อง 2 คน ปัจจุบันเป็นผู้ประกาศข่าว ช่องวัน
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน
กันตวรรณ ตันเถียร กุลจรรยาวิวัฒน์
นางกันตวรรณ กุลจรรยาวิวัฒน์ สมาชิกสภาผู้แทนราษฎรจังหวัดพังงา สังกัดพรรคประชาธิปัตย์ เป็นสมาชิกสภาผู้แทนราษฎรที่ได้รับเลือกตั้งด้วยคะแนนสูงที่สุดในประเทศไทย จากการเลือกตั้ง พ.ศ. 2554 ได้รับคะแนน 108,559 คะแนน
นางกันตวรรณ กุลจรรยาวิวัฒน์ (นามสกุลเดิม: ตันเถียร) เกิดเมื่อวันที่ 21 กุมภาพันธ์ พ.ศ. 2515 มีชื่อเล่นว่า "มด" เป็นบุตรของนายบรม ตันเถียร อดีตสมาชิกสภาผู้แทนราษฎรจังหวัดพังงา กับนางประภาวรรณ ตันเถียร สมรสกับพันเอกนพปฎล กุลจรรยาวิวัฒน์ นายทหารประจำกรมการข่าวทหารบก มีบุตร 4 คน
นายบรม ตันเถียร บิดาของนางกันตวรรณ และด.ช.ภีม กุลจรรยาวิวัฒน์ บุตรชายคนที่สองของนางกันตวรรณ เสียชีวิตจากเหตุการณ์สึนามิเมื่อปลายปี พ.ศ. 2547
สำเร็จการศึกษาครุศาสตรบัณฑิต (มัธยมศึกษา) จากจุฬาลงกรณ์มหาวิทยาลัย และปริญญาโท บริหารธุรกิจมหาบัณฑิต (การตลาด) จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
กันตวรรณ เป็นบุตรสาวของนายบรม ตันเถียร อดีตสมาชิกสภาผู้แทนราษฎรจังหวัดพังงา 4 สมัย สังกัดพรรคกิจสังคม เข้าสู่งานการเมืองตามรอยบิดา โดยได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ในพื้นที่เขตเลือกตั้งที่ 1 จังหวัดพังงา และได้รับเลือกตั้งต่อเนื่อง ในปี พ.ศ. 2548 และ พ.ศ. 2550 ต่อมาในการเลือกตั้ง พ.ศ. 2554 จังหวัดพังงาแบ่งเขตเลือกตั้งออกเป็นเขตเดียว และนางกันตวรรณ ได้รับเลือกตั้งด้วยคะแนน 108,559 คะแนน สูงที่สุดในการเลือกตั้งสมาชิกสภาผู้แทนราษฎรของประเทศไทย ในครั้งนั้น
กันตวรรณ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
จุฑาวุฒิ ภัทรกำพล
จุฑาวุฒิ ภัทรกำพล เป็นนักแสดง พิธีกรทางช่อง GTH On Air หรือชื่อเดิม Play Channel ในรายการ Play Gang เล่นสนุก สุขยกก๊วน GANG MENT Boys Meet Girls และ GANG MENT แนะหน้าห้อง ทางช่อง GTH On Air ซึ่งเป็นรายการในอดีต , ปัจจุบันเป็นพิธีกรรายการ ปลวกขึ้นบ้าน ทางช่อง GMM 25
เข้าวงการจากด้วยการเป็นผู้ชนะจากโครงการ "Friend For Film เพื่อนฉันดันให้สุด" ของค่ายหนัง GTH นอกจากนี้ยังเป็น 1 ใน 50 หนุ่มโสดในฝันแห่งปี 2554 (หมายเลข 11
จุฑาวุฒิ ภัทรกำพล เกิดเมื่อวันอาทิตย์ที่ 21 มีนาคม พ.ศ. 2536 จบชั้นประถมศึกษาจาก โรงเรียนเซนต์คาเบรียล จบชั้นมัธยมศึกษาจาก โรงเรียนสวนกุหลาบวิทยาลัย (วิทย์-คณิต) ปัจจุบันจบการศึกษาระดับปริญญาตรี ภาควิชาการเงิน คณะพาณิชยศาสตร์และการบัญชี จุฬาลงกรณ์มหาวิทยาลัย เคยคบหาดูใจกับดาราสาว สุทัตตา อุดมศิลป์ ปัจจุบันได้เลิกรากันแล้ว กลายเป็นเพื่อนหรือพี่น้องร่วมงานกัน
ด้านงานอดิเรก มาร์ชชื่นชอบฟุตบอลและว่ายน้ำ
ชุมชนนิมนต์ยิ้ม
ชุมชนนิมนต์ยิ้ม เป็นการ์ตูนทีวีแอนิเมชัน 3 มิติ ที่ถ่ายทอดความรู้เกี่ยวกับธรรมะเพื่อนำไปใช้ในชีวิตประจำวัน ซึ่งผลิตโดยบริษัท โฮมรัน เอ็นเทอร์เทนเมนท์ จำกัด ออกอากาศโดยสถานีวิทยุโทรทัศน์ไทยทีวีสีช่อง 3 ครั้งแรกในวันที่ 23 เมษายน พ.ศ. 2553
ชุมชนนิมนต์ยิ้มผลิตโดยบริษัท โฮมรัน เอ็นเทอร์เทนเมนท์ จำกัด เพื่อนำหลักธรรมะมาสอดแทรกในการ์ตูนเพื่อให้เด็ก และบุคคลทั่วไปเข้าใจง่ายและนำไปใช้ในชีวิตประจำวัน ซึ่งได้รับการสนับสนุนจาก สำนักงานกองทุนสนับสนุนการสร้างเสริมสุขภาพ โดยตัวละครเอก 3 ตัวละคร คือ หลวงพี่พอเพียง เณรธีร์ และเณรปัน ได้แรกบัลดาลใจจากพระสงฆ์ 3 รูป ได้แก่
โดยได้รับการเปิดเผยจาก คุณโสภิตา ธรรมสังคีติ กรรมการผู้จัดการ บริษัท โฮมรัน เอ็นเทอร์เทนเมนท์ จำกัดว่า ""เป็นที่ทราบกันดีว่า ทั้งพระพยอม ท่าน ว. วชิรเมธี และพระมหาสมปอง ท่านมีวิธีการเผยแพร่ธรรมะ ในสไตล์ที่โดดเด่นไม่เหมือนกัน แต่ล้วนแล้วแต่มีวิธีเปรียบเปรย ให้ผู้ฟังเข้าใจง่าย ตรงนี้เอง ที่เป็นแรงบันดาลใจให้โฮมรันฯ อยากทำการ์ตูนที่พัฒนาคาแรคเตอร์มาจากพระทั้ง 3 รูป จึงได้ทำเรื่องเสนอโครงการไป ซึ่งเป็นที่น่ายินดี ว่าพระท่านเห็นดีด้วย และให้กำลังใจ ว่าด้วยรูปแบบการ์ตูนที่มีความน่ารัก และสนุกสนานนี้ จะทำให้คนไทยทุกเพศทุกวัย โดยเฉพาะอย่างยิ่งเด็กและเยาวชนได้เข้าใจธรรมะมากขึ้น นอกจากนี้ โครงการยังได้รับการสนับสนุนเป็นอย่างดีจาก สำนักงานกองทุนสนับสนุนการสร้างเสริมสุขภาพ (สสส.) ที่ส่งนักจิตวิทยามาช่วยให้ความเห็นด้านบทภาพยนตร์ ให้มีลักษณะ เด็กดูได้ ผู้ใหญ่ดูดี ทีมงานเราได้ทุ่มเททำงานมากว่า 2 ปี ต้องขอบพระคุณทางช่อง 3 ด้วย ที่ให้โอกาสเราค่ะ""
หลวงพี่พอเพียงกับมะอึกได้หลุดมิติจากสมัยอยุธยามายังยุคปัจจุบันที่ชุมชนคลองพุทธ ต่อมาได้พบกับเณรธีร์ และเณรปัน เณรจากวัดคลองพุทธ หลังจากนั้นหลวงพี่พอเพียงกับมะอึกได้อาศัยอยู่ในวัดคลองพุทธ และยังได้รู้จักคนในหมู่บ้านกลุ่มหนึ่ง ได้แก่ ป้าจี๊ด, เจ๊ไฝ, พี่เบิร์ด, แจ๊ค, โอ, โกเฮง, หมวยใหญ่, หมวยเล็ก, ชายหมิง และหญิงมุก โดยแต่ละคนจะมีปัญหาแตกต่างกัน แต่ทุกคนก็ผ่านปัญหาไปได้ด้วยธรรมะจากการเทศน์ของหลวงพี่พอเพียง
โชคสมาน สีลาวงษ์
นายโชคสมาน สีลาวงษ์ เป็นอดีตรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย อดีตสมาชิกสภาผู้แทนราษฎรจังหวัดอุดรธานี 1 สมัย และอดีตสมาชิกวุฒิสภาจังหวัดอุดรธานี
โชคสมาน สีลาวงษ์ เกิดเมื่อวันที่ 15 กุมภาพันธ์ พ.ศ. 2490 จบการศึกษาชั้นมัธยมปลายจาก กศน.
โชคสมาน สีลาวงษ์ เป็นนักการเมืองท้องถิ่นในจังหวัดอุดรธานี เข้าสู่งานการเมืองระดับชาติโดยได้รับเลือกตั้งเป็นสมาชิกสภาผู้แทนราษฎรจังหวัดอุดรธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคกิจสังคม และนับเป็นสมัยเดียวที่ได้รับการเลือกตั้ง แต่แม้ว่าจะได้รับเลือกตั้งเป็น ส.ส.สมัยแรก แต่นายโชคสมาน กลับได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย (ชวน.1) ต่อมาในการเลือกตั้ง พ.ศ. 2544 ได้ลงสมัคร ส.ส.ระบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง
ในการเลือกตั้ง พ.ศ. 2550 ได้ลงสมัครรับเลือกตั้ง ส.ส.ระบบสัดส่วน กลุ่ม 3 เป็นผู้สมัครรับลำดับแรกสังกัดพรรครวมใจไทยชาติพัฒนา แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้งอีกครั้ง ในนามพรรคประชาธิปัตย์ ในพื้นที่จังหวัดอุดรธานี เขต 8 โดยการชักชวนของนายไชยยศ จิรเมธากร แต่ก็ไม่ได้รับเลือกตั้ง
ใน พ.ศ. 2561 นายโชคสมานได้ย้ายมาสังกัด พรรคพลังพลเมืองไทย ซึ่งมีนาย สัมพันธ์ เลิศนุวัฒน์ เป็นว่าที่หัวหน้าพรรค